# Kehittämiskirjaston digitiimin muistio 26.4.2021 klo 10.00 - 11.30

Aika 26.4.2021 klo 10.00 - 11.30

Paikka Teams-etäkokous

Läsnä Aleksi Hellsten, informaatikko (Pirkkala)

Ismo Raitanen, verkkopäällikkö (Tampere)

Jaana Pakarinen, verkkosuunnittelija (Tampere)

Jarkko Rikkilä, koordinaattori (Tampere)

Juliaana Grahn, projektisuunnittelija (Tampere)

Juha Hälinen, verkkopalvelusuunnittelija (Jyväskylä)

Lea Tastula, kirjastonhoitaja (Tampere)

Mari Vuorinen, informaatikko (Jyväskylä)

Perttu Rasi, palvelupäällikkö (Tampere)

Salla Hyökki, PIKI-koordinaattori (Tampere)

Sanna Keralampi, kirjastonhoitaja (Jyväskylä)

Tuija Valli, kirjastonhoitaja (Tampere)

PiKe-tasoiset e-aineistoteemaviikot tavoitteena, pohjustus aiheeseen

Minkälaisia kamppiksia on aikaisemmin ollut PIKIssä ja Keski-kirjastoissa?

* PIKI-kirjastoissa ollut PIKI-päiviä noin 10 vuoden ajan, palveluita ovat olleet mm. Naxos, Ellibs, Rockway yms.
* PIKI-päiviin liittyen on ollut kuntien omien käyttöoikeuksien puitteissa tehtyjä tempauksia, budjettipuoli ollut haasteena, PIKI-kirjastoilta puuttuu oma budjetointi
* Joskus kampanjat ovat ylittäneet maakuntamedioiden uutiskynnystä, esim. Tamperelainen-lehdessä ollut juttua tästä
* Naxos-päiviin liittyen on ollut laajempi kuunteluoikeus, rajoittamaton määrä käyttäjiä
* Usein kampanjat ovat tulleet ”annettuina” palvelutarjoajien suunnasta ja niihin ollaan tartuttu, esimerkiksi ”Koko Suomi lukee” -teemaviikko
* Viimeksi ollut Tampereella bussipysäkeillä e-äänikirjoihin liittyen ja tähän liittyen e-äänikirjalisenssejä on kertaluonteisesti kasvatettu
* Kampanjoiden vaikuttavuuden arviointi osittain haastavaa, kysyntä on joka tapauksessa suurempaa, kuin mihin resurssit tällä hetkellä riittävät
* Tampereen viestintä tehnyt markkinointiin liittyviä materiaaleja eri kanaviin
* Kirjaston näkökulmasta tärkeää olisi nostaa esiin palveluiden moninaisuutta, toisaalta pirstaleisuus tässä vaarana - julisteita, lehtisiä, lisäksi erilaisia ohjevihkosia
* Tietotorien kanssa tehty Tampereella yhteistyötä, ohjevideoita ja vinkkausvideoitakin aihepiiriin liittyen
* Tampereella tavoiteltu myös päiviä, joissa henkilökohtaista opastusta tarjotaan tehostetusti, asiakkaiden tavoittaminen kuitenkin tässäkin haasteena
* Tuntuma on, että asiakaspalvelukontakteissa e-aineistojen vinkkaaminen ja suosittelu on tehokkaampaa
* Keski-kirjastoissa ensimmäinen isompi kamppis vuonna 2019, oli koko Keski-kirjastojen laajuinen, tuotiin esille kirjastotiloissa, somessa ja verkkokirjastossa e-palveluita
* Tähän liittyen tehtiin julisteita, tilastonostoja suosituimmista aineistoista ja kursseista, Jyväskylän pääkirjastossa joka päivä deski, jossa kerrottiin e-palveluista
* Tämä kampanja oli siitä hyvä, että sillä tavoitettiin ihmisiä, jotka olivat uusia e-palveluiden käyttäjiä, opastus luontevaa vierihoitona
* Korona-aikana ollut kaksi e-aineistopläjäystä, näissä keskityttiin lähinnä somenäkyyyden lisäämiseen
* E-opastukset, joita tarjottu sähköisesti ovat kerryttäneet aika heikosti asiakkaita mukaan, tämä haaste, verkon kautta tavoittamisessa tiettyjä haasteita
* Keski-kirjastoissa yleisesite olemassa, joka sisältää kaikki Keski-kirjastojen e-palvelut
* Videomuotoisia ohjeita tehty jonkin verran, esim. PressReader ja Ellibs, Rockwaysta löytyy infonäytöillä pyörivä esittelyvideo

Mitä e-palveluita on kimpoissa käytössä tällä hetkellä, mitä mahdollisesti tulossa?

* PIKI:ssä yhteisiä aineistoja ovat Ellibs, Rockway, Naxos, LM Tietopalvelut -lehtipalvelut eMagz ja ePress, Overdrive, Kirjastokino, PressReader (tämän vuoden loppuun) - etäkäytössä kaikki muut paitsi eMagz ja ePress
* Keski-kirjastoissa kaikki ovat yhteisiä. Ellibs, Rockway, Naxos (2 palvelua perusnaxos ja Spoken Word), LM Tietopalvelut -lehtipalvelut eMagz ja ePress, PressReader - etäkäytössä kaikki muut ePress
* Keski-kirjastoissa eMagz on edelleen etä- ja paikalliskäytössä pilotin pohjalta - Keski-kirjastojen kokoelmassa noin 30 - 40 nimekettä, sekä etä- ja paikalliskäytössä sama kokoelma

Mitkä ovat yhteiset tärkeimmät palvelut, joihin suunnataan yhteistyötä?

* Ellibs, Rockway, Naxos (lähinnä perus-Naxos ja Spoken Word), LM Tietopalvelut -lehtipalvelut eMagz ja ePress, PressReader

Minkälaisia asiakastapahtumia (virtuaalisesti ja fyysisesti) voitaisiin lähteä suunnittelemaan?

* Somekamppis voisi olla tavoitteena, jolloin avattaisiin palveluiden käyttöä laajemmalle ryhmälle
* **Metson pohjakerroksessa on kosketusnäyttöinnovaatio, jolla asiakkaat pystyisivät tutustumaan, Jyväskylässä on tehty Ellibsin kanssa yhteistyössä samantyyppinen ratkaisu**
* Voidaan asiaa varmistaa vielä Venlalta
* Sometyyppiset sisällöt voisivat olla hyviä ja voisi näkyä muillakin tavoille kirjastoissa
* Tehostetun näkyvyyden ja vaikuttavuuden kaksi ulottuvuutta: 1) henkilöstön osaaminen ja 2) markkinointi asiakkaille
* Ellibsillä tulisi olla enemmän äänikirjoja myös muita kustantajilta
* Pirkkalassa törmätty paljon siihen, että yleinen tietämys esimerkiksi Ellibsistä voi olla heikohko - vaikka palveluita vinkataan käytännön asiakaspalvelussa, yleisen markkinoinnin edistäminen ja tunnusten tekeminen, eMagzista tulee kysymyksiä etäkäytöstä
* Digiolkkarikonseptin laajentaminen e-aineistojen markkinointiin liittyen, näitä onkin jo kenties tulossa
* Digiolkkarissa olleet mukana Venla ja Heidi, osallistujia hyvin linjoilla - asiakkaina ehkä (ainakin kameroiden pohjalta) ja ehkä juuri aikuiset ja ikäihmiset voisivat olla kampanjoiden kohteena
* Tuntuma on, että esimerkiksi e-äänikirjoista on innostuttu (korona-aika on lisännyt varmasti digiosaamista monessa epävarmassakin kohderyhmässä, nyt voisi olla hyvä paikka kohdistaa)
* Tietotoreilla isoin juttu on edelleen asiakkaiden tietoisuuden lisääminen, pyrittäisiin tavoittamaan niitä kohderyhmiä, joille asian markkinointi on keskeistä
* Tavoiteltava ratkaisu: Muutama päivä tai jopa viikko vapaasti käytettävissä
* Tuttu ajatus on, että hyvin monet kirjastojen asiakkaat kertovat edelleen, että e-aineistojen käyttö on haastavaa
* Henkilökunnalle voitaisiin suunnata e-aineistojen käyton opastuksen terävöittämistä - menee osaamisen kehittämiseen
* E-aineistoteemaviikkoja voitaisiin pohjustaa henkilökunnan informoimisella ja täsmäkoulutuksella ”Näin vedät e-aineisto-opastuksen” tms.
* Markkinointimateriaalien jakaminen, yhtenäistäminen ja tässä olisi PIKI- ja Keski-kirjastojen yhteistyösauma

Seuraavat stepit

* Sovittiin, että Jarkko ja Juliaana rakentavat tämän muistion pohjalta viestin, jolla lähestytään palveluntarjoajia kampanjoiden ja teemaviikkojen merkeissä. Jatketaan keskustelua seuraavassa kokouksessa 26.5. klo 13.00 - 14.30 ”laajennetun digitiimin” kokouksessa.